en en en es en en en en en en en en en en en az en en en en en fr en en en en en en en ml en ml ml ml ml ml ml ml ml ml ml ml ml ml en en ml en ml nl ml en ml nl ml sv ml nl ml nl ml fr ml fr ml nl ml fr ml en ml fr ml nl ml en ml en ml en ml nl ml nl ml nl ml en ml en ml en ml en ml nl ml nl ml nl ml nl ml nl ml nb ml nl ml en ml en ml en ml nl ml en ml nl ml nl ml nl ml nl ml nl ml nl ml nl ml nl ml nl ml nl ml nl ml nl ml en ml en ml en ml nl ml nl ml nl ml fr ml nl ml nl ml en ml nl ml nl ml nl ml en ml nl ml nl ml nl es es tr es en
Kerala Malar - Online Malayalam News Portal
Home Homepage News Sports Editorial Tech Politics Business Education Movies Articles Opinion Contact Us
വൈകി വന്ന വിവേകം. അതു നല്ലത് തന്നെ. എന്നാല്‍ അപ്പോഴേക്കും മുഖം ഒരുപാട് വികൃതമായി. മുഖ്യമന്ത്രി  ഉമ്മന്‍ചാണ്ടി കരുത്തുകാട്ടി. ഇത് നേരത്തെ ആയിരുന്നെങ്കില്‍ സംഭവിച്ച പൊല്ലാപ്പുകളെല്ലാം ഒഴിവാക്കാമായിരുന്നു.
'വിഷയം പഠിച്ചുകൊണ്ടിരിക്കുന്ന' കെപിസിസി പ്രസിഡന്റ് വി എം സുധീരന്‍ ഇനി നാവനക്കാന്‍ സാധ്യതയില്ല.  ഹൈക്കമാണ്ടില്‍ നിന്നും ലഭിച്ച സന്ദേശത്തിന് വിപരീതമായി പ്രവര്‍ത്തിച്ചാല്‍ അത് ഇന്ദിരാഭവന് പുറത്തേക്കുള്ള വഴി തുറക്കും. പാര്‍ലമെന്റ് തെരഞ്ഞെടുപ്പില്‍ മെച്ചപ്പെട്ട പ്രകടനം കാഴ്ചവെച്ച കേരളത്തെ 'ആദര്‍ശ രാഷ്ട്രീയ'ത്തിന്റെ പേരില്‍ കൈവിടാന്‍ ഹൈക്കമാണ്ട് ഒരുക്കമല്ലെന്നതു തന്നെ കാരണം. (ആദര്‍ശവാനായ നേതാവിന്റെ സ്വന്തം തട്ടകത്തിലെ ജയ സാധ്യതയുണ്ടായിരുന്ന രണ്ടു സീറ്റുകളും എല്‍ഡിഎഫിന്  ദാനം നല്‍കിയത് ഹൈക്കമാണ്ടിന്റെ കണ്ണു തുറപ്പിച്ചിരുന്നു)
സുധീരന്റെ പല്ലും നഖവും കൊഴിഞ്ഞു പോയി എന്ന വിമര്‍ശനം ശരിതന്നെ. യുഡിഎഫ് യോഗത്തില്‍ താന്‍ പ്രകടിപ്പിച്ച എതിര്‍പ്പ് അറിയിക്കുന്നതിനു മുഖ്യമന്ത്രി കാട്ടിയ 'മഹാമനസ്‌കത'യില്‍ സുധീരന് സംതുപ്തിപ്പെടുകയെ തല്‍ക്കാലം നിവൃത്തിയുള്ളൂ. ബാര്‍ മുതലാളിമാരെല്ലാം വെള്ളാപ്പള്ളി നടേശന്റെ ആള്‍ക്കാരല്ലയെന്നതു സുധീരന്‍ ആദ്യമേ ഓര്‍ക്കണമായിരുന്നു.
മുസ്ലിംലീഗിന്റെ കാര്യത്തിലും അത് തന്നെയാണ് സ്ഥിതി. എതിര്‍പ്പൊക്കെ ഒരു ചടങ്ങ് മാത്രമാണു എല്ലായ്‌പ്പോഴും അവര്‍ക്ക്. ഭരണത്തിന്റെ ചക്കരക്കുടം ഒരിക്കലും അവര്‍ ഉപേക്ഷിക്കില്ല.
പാവം മാണിസാര്‍ മാത്രമാണു പെട്ടുപോയത്. എല്ലാ രാഷ്ട്രീയക്കാരുടെയും അക്ഷയ ഖനിയാണ് ബാര്‍ മുതലാളിമാര്‍ എന്നത് അത്ര രഹസ്യമൊന്നുമല്ല. പക്ഷെ ബാര്‍ മുതലാളിമാരെ പ്രകോപിപ്പിച്ച സാഹചര്യം സൃഷ്ടിച്ചതിന്റെ ഉത്തരവാദിത്വത്തില്‍ നിന്നും മാണിസാറിനു ഒഴിഞ്ഞുമാറാന്‍ കഴിയില്ലെന്നിരിക്കെ സ്വയം കൃതാനാര്‍ഥമെന്നു ഓര്‍ത്തുസമാധാനിക്കാം.
യുഡിഎഫിലെ വലിയ കക്ഷികളെക്കാളും ജനമനസ്സറിയുന്നത് ചെറിയ കക്ഷികളാണെന്നും തെളിഞ്ഞു. മദ്യത്തിന്റെ കാര്യത്തില്‍ സാധാരണ രാഷ്ട്രീയ നേതാക്കള്‍ പ്രകടിപ്പിക്കുന്ന കാപട്യമോന്നും മന്ത്രി ഷിബു ബേബി ജോണ്‍ തുടക്കം മുതല്‍ തന്നെ പ്രകടിപ്പിച്ചിരുന്നില്ല.
പ്രതിപക്ഷമാണ് ഏറ്റവും വലിയ കാപട്യം കാണിക്കുന്നതു. ഗവണ്മെന്റ് തീരുമാനത്തെ ആദ്യം സ്വാഗതം ചെയ്യുകയും പിന്നീട് അപ്രായൊഗികമെന്നു പറഞ്ഞു വിമര്‍ശിക്കുകയും ചെയ്തു.  ഇപ്പോള്‍ പ്രായോഗികതയുടെ പേരില്‍ ഗവന്മേന്റ് പ്രഖ്യാപിച്ച നടപടികളെക്കുറിച്ച് അവര്‍ ഒന്നും പറയുന്നില്ല. മദ്യ നയമെന്നാല്‍ കോഴ പ്രശ്‌നം മാത്രമാക്കി ചുരുക്കി  രാഷ്ട്രീയ മുതലെടുപ്പ് നടത്തുകയെന്ന പതിവ് തന്ത്രം അവര്‍ പയറ്റുന്നു.
കെസിബിസിയാണു ഈ നാടകത്തില്‍ മുഖം നഷ്ടപ്പെട്ട ഒരു പ്രസ്ഥാനം. കോടതിയില്‍ നിന്നും തിരിച്ചടി നേരിട്ട അതെദിവസം തന്നെ ഗവണ്മെന്റും അവര്‍ക്ക് പ്രഹരം നല്‍കി. മതനിരപേക്ഷമായ ഗവണ്മെന്റിന്റെ കാര്യങ്ങളില്‍ സ്വന്തം നിലപാടുകള്‍  അടിച്ചേല്‍പ്പിക്കുന്നതിനുള്ള നീക്കങ്ങളില്‍ നിന്നും പിന്തിരിയുന്നതിനുള്ള വിവേകം അവര്‍ പ്രകടിപ്പിക്കണമായിരുന്നു. സ്വന്തം സമുദായ അംഗങ്ങളെ മദ്യത്തില്‍ നിന്നും പിന്തിരിപ്പിക്കുന്നതില്‍ പരാജയപ്പെട്ട ബിഷപ്പുമാരും പുരൊഹിതന്മാരുമാണു സമൂഹത്തില്‍ മദ്യ നിരോധനം അടിചേല്‍പ്പിക്കുന്നതിനു ശ്രമിച്ചത്. കേരളത്തില്‍ മദ്യ നിരോധനം കൂടിയേ തീരു എന്ന് വാശി പിടിക്കുന്ന ബിഷപ്പുമാര്‍ ലോകത്ത് ഏറ്റവും കൂടുതല്‍ വൈന്‍ കുടികുന്നത് വത്തിക്കാന്‍ സിറ്റി നിവാസികളാനെന്നു ഓര്‍ക്കെണ്ടിയിരുന്നു.
മദ്യ നയത്തിലെ പാളിച്ചകളെല്ലാം പരിഹരിച്ചുവേന്നായിരിക്കും ഗവണ്മെന്റ് കരുതുന്നത്. എന്നാല്‍ പ്രശ്‌നം കൂടുതല്‍ രൂക്ഷമാകുകയെയുള്ളു. നിലവിലെ  തൊഴിലാളികളെയെല്ലാം ബിയര്‍ വൈന്‍ പാര്‍ലറുകളായി മാറുന്ന ബാറുകളില്‍ നിയമിക്കണമെന്നാണു നിബന്ധന. എന്നാല്‍ അത് എത്രത്തോളം പ്രായൊഗികമാകുമെന്നു കണ്ടറിയണം. ബാറുകളിലെ തിരക്ക് ബിയര്‍ വൈന്‍ പാര്‍ലറുകളില്‍ ഉണ്ടാകില്ല. അതിനാല്‍ തൊഴിലാളികളുടെ എണ്ണം അത്രയും വേണ്ടിവരില്ല. പകുതിയിലധികം പേര്‍ക്കും തൊഴില്‍ നഷ്ടപ്പെടുന്ന സാഹചര്യമുണ്ടാകും. അംഗീകൃത തൊഴിലാളികളെക്കാള്‍ കൂടുതലാണ് അനുബന്ധ തൊഴിലാളികള്‍.
വീര്യം കുറഞ്ഞ ബിയറും വൈനുമായി മദ്യപാനികള്‍ പൊരുത്തപ്പെട്ടു വരുന്നതാണ് മറ്റൊരു പ്രശ്‌നം. പ്രത്യേകിച്ചും താഴെ തട്ടിലുള്ള മദ്യപാനികള്‍ക്കായിരിക്കും ഇത് വലിയ പ്രശ്‌നം സൃഷ്ടിക്കുക. വീര്യം കൂടിയവനെ അവര്‍ തേടുമ്പോള്‍ വ്യാജന്‍ പെരുകുന്നതിനുള്ള അപകടം മുമ്പത്തെപ്പോലെ തന്നെ നിലനില്‍ക്കുന്നു. ബീവറേജസ് ഔട്ട് ലെറ്റുകള്‍ അടച്ചുപൂട്ടുകകൂടി ചെയ്യുമ്പോള്‍ പ്രശ്‌നം രൂക്ഷമാകും. (സര്‍ക്കാര്‍ മദ്യക്കച്ചവടം അവസാനിപ്പിക്കണമെന്ന ബാര്‍ മുതലാളിമാരുടെ ആവശ്യമാണ് നടപ്പാകുന്നതെന്ന ആക്ഷേപമുണ്ട.്)
'പഞ്ച നക്ഷത്ര' കുടിക്കാരും അല്ലാത്തവരും തമ്മിലുള്ള വിവേചനം ഇപ്പോഴും നിലനില്‍ക്കുന്നതിനാല്‍ ഭരണഘടന വിഭാവനം ചെയ്യുന്ന സ്ഥിതി സമത്വത്തിനു ഇത് എതിരുമാണ്.
മദ്യ നയത്തിലുള്ള കാപട്യം എല്ലാ രാഷ്ട്രീയകക്ഷികളും അവസാനിപ്പിക്കുകയാണ് ഏക പോംവഴി. മദ്യ നിരോധനം പ്രായോഗികമല്ലെന്ന വസ്തുത പരസ്യമായി അംഗീകരിക്കണം. ലോകത്തൊരിടത്തും അത് വിജയിച്ചിട്ടില്ല.  മദ്യ നിരോധനത്തിന്റെ കാലഘട്ടത്തിലാണ് അമേരിക്കയില്‍ മാഫിയ സംഘങ്ങള്‍ തഴച്ചുവളര്‍ന്നതെന്ന കാര്യം വിസ്മരിക്കരുത്. മദ്യ ഉപയോഗം സ്വയം കുറക്കുന്നതിനും പാടെ നിര്‍ത്തുന്നതിനും ആളുകളെ പ്രേരിപ്പിക്കുന്ന മദ്യ വര്‍ജ്ജനത്തിന്റെ നയമാണ് പ്രധാനം. ഏതാനും ദശകങ്ങള്‍ക്ക് മുമ്പ് കേരളത്തിന്റെ മുക്കിലും മൂലയിലും വരെ വ്യാപകമായിരുന്ന വെറ്റില മുറുക്ക് കടകള്‍ മിക്കവാറും അപ്രത്യക്ഷമായത് നിയമംമൂലം നിരോധിച്ചതുകൊണ്ടല്ല. സിഗരറ്റ്, ബീഡി എന്നിവയുടെ ഉപയോഗം ഗണ്യമായി കുറഞ്ഞതും നിയമത്തിന്റെ പിന്‍ബലത്തിലല്ല. ബൊധവല്‍ക്കരണമായിരുന്നു പ്രധാന പങ്കു വഹിച്ചത്. മദ്യത്തിന്റെ കാര്യത്തിലും അത് കഴിയും.
comments powered by Disqus. comments powered by Disqus
ഹരിതഗ്രാമം: ഒരു പരിവര്‍ത്തനത്തിന്റെ കഥ
മാറാരോഗികള്‍ക്ക് ആശ്വാസമായി സാന്ത്വന പരിചരണം
ഉണ്ണിരാജ: അറിവ് ആയുധമാക്കിയ സഖാവ്
കേരളത്തെ പിന്നോട്ട് നയിച്ച അഞ്ചു വര്‍ഷങ്ങള്‍
മരണാനന്തരം മനുഷ്യാവയവങ്ങള്‍ മണ്ണിനോ മനുജനോ ?
നടക്കാത്ത മൂന്നാം ബദല്‍ മോഹം
വിഴിഞ്ഞം: ഇടതു നിലപാട് ഞെട്ടിപ്പിക്കുന്നു
ഈ സര്‍ക്കാര്‍ കൂടെയുണ്ട്; എപ്പോഴും
സ്വദേശി ജാഗരണ്‍ മഞ്ച് എതിര്‍ത്താലും ബിജെപിയെ ആര്‍എസ്എസ് തടയില്ല
യുറോപ്പിലെ ആളൊഴിഞ്ഞ പള്ളികള്‍ വില്‍പ്പനക്ക്
മലയാളക്കരിയില്‍ ചെങ്കൊടി പാറലിന് 75 ആണ്ട്
തീവ്രവാദികളെ അമര്‍ച്ച ചെയ്യാനാവാതെ പാകിസ്ഥാന്‍
എണ്ണ വിപണി തകര്‍ച്ച ടെക്‌സാസിലെ എണ്ണക്കിണറില്‍ നിന്നും
മോറല്‍ പൊലിസിങിനെതിരെ കേരളത്തില്‍ ചുംബനവും ലണ്ടനില്‍ മുലയൂട്ടലും
പ്രായമേറുന്ന യുറോപ്പിന് കുടിയേറ്റക്കാരെ ആവശ്യം
യുദ്ധവീരന്‍ ഐഎന്‍എസ് വിക്രാന്തിനെ പൊളിച്ചടുക്കി
കമ്യുണിസ്റ്റുപാര്‍ട്ടികളുടെ കോണ്‍ഗ്രസ് വിരോധം സ്റ്റാലിനിസത്തിന്റെ ബാക്കി പത്രം
കുടിയേറ്റം: ചെകുത്താനും കടലിനുമിടയില്‍ യൂറോപ്പ്
എംവിആര്‍ വിഴിഞ്ഞത്തിന്റെ സാധ്യതകള്‍ കണ്ടറിഞ്ഞ ഭരണാധികാരി
എണ്ണ വിലയിലെ കുറവ്: റഷ്യക്കെതിരായ യുഎസിന്റെ രഹസ്യ യുദ്ധം
മലാലയെ ലോകം ആദരിക്കുമ്പോള്‍ പാകിസ്ഥാനില്‍ ഭ്രഷ്ട്
മദ്യവും ഫ്‌ളക്‌സും പിന്നെ തരൂറും
കൈലാഷ് സത്യാര്‍ഥി; അക്ഷീണനായ അവകാശസംരക്ഷകന്‍
യുവസംരംഭകര്‍ക്ക് വഴിയൊരുക്കി കേരളം (മുഖ്യമന്ത്രി എഴുതുന്നു)
മോദിക്കു യുഎസ് കോടതി സമന്‍സ്; കരിങ്കൊടികളും കാണേണ്ടി വന്നേക്കും
മഹാരാഷ്ട്രയിലെ മാറുന്ന തെരഞ്ഞെടുപ്പ് മുഖം
മദ്യ നിരോധനക്കാര്‍ സ്പിരിറ്റ് ലോബിയുടെ ആള്‍ക്കാരോ?
ഇസ്‌ളാമിക സ്റ്റേറ്റിനെതിരെയുള്ള പോരാട്ടത്തില്‍ ശത്രുവിന്റെ ശത്രു മിത്രം
ശീതയുദ്ധത്തിന്റെ പുതിയ ഘട്ടമായി യുെ്രെകന്‍ പ്രതിസന്ധി
നേട്ടങ്ങള്‍ക്കിടയിലും കേരളം പോകുന്നത് പിറകോട്ട്
All rights Reserved 2017 © Kerala Malar